สุลต่านเซลิมที่ 2

สุลต่านเซลิมที่ 2 (ตุรกีออตโตมัน: سليم ثانى Selīm-i sānī, ตุรกี: II.Selim; 30 พฤษภาคม ค.ศ. 1524 – 15 ธันวาคม ค.ศ. 1574) มีอีกพระนามว่า เซลิมพระเกศาบลอนด์ (ตุรกี: Sarı Selim) (ตุรกี: Sarhoş Selim) เป็นสุลต่านแห่งจักรวรรดิออตโตมันตั้งแต่ ค.ศ. 1566 จนกระทั่งสวรรคตใน ค.ศ. 1574 พระองค์เป็นพระราชโอรสในสุลต่านสุลัยมานผู้เกรียงไกรกับพระนางร็อกเซลานา พระองค์ไม่น่าจะเป็นผู้สืบทอดตำแหน่งสุลต่านจนกระทั่ง เมห์เหม็ด พระเชษฐาสวรรคตจากโรคฝีดาษ และมุสทาฟาถูกพระราชบิดาบีบพระศอจนสวรรคต และบาเยซิดพระอนุชาถูกฆ่าตามพระราชดำรัสสั่งของพระราชบิดาหลังก่อกบฏต่อพระองค์ พระองค์สวรรคตในวันที่ 15 ธันวาคม ค.ศ. 1574 และถูกฝังที่ฮาเกียโซเฟีย ประวัติ พระองค์เสด็จพระราชสมภพที่กรุงคอนสแตนติโนเปิล (ปัจจุบันคืออิสตันบูล) เมื่อวันที่ 30 พฤษภาคม ค.ศ. 1524 ในรัชสมัยของสุลัยมานผู้เกรียงไกร ผู้เป็นพระราชบิดาของพระองค์ พระราชมารดาของพระองค์คือร็อกเซลานา ผู้เคยเป็นทาสและนางสนมที่เกิดเป็นลูกสาวของนักบวชออร์โธดอกซ์ในยูเครน และต่อมาได้รับอิสรภาพและกลายเป็นพระมเหสีโดยชอบตามกฎหมายของสุลต่านสุลัยมาน ใน ค.ศ. 1545 ที่คอนยา พระองค์ได้แต่งงานกับนูร์บานู ซุลตัน ซึ่งเธอเป็นมารดาของสุลต่านมูรัดที่ 3 ผู้สืบทอดของพระองค์ นิสัยส่วนพระองค์ พระองค์ได้รับการกล่าวขานให้รู้จักในฐานะกษัตริย์พระทัยดี ประชาชนรักไคร่ พระองค์ชอบความสนุกสนานและความบันเทิง ชื่นชอบการดื่มเหล้า และชื่นชอบนักวิชาการและนักกวี เช่นเดียวกับนักดนตรี นักมวยปล้ำ อย่างไรก็ตามมีการระบุว่าพระองค์ไม่ได้ปรากฏตัวในที่สาธารณะมากนัก พระราชบิดาของพระองค์มักเสด็จไปละหมาดในวันศุกร์และออกไปเที่ยวในที่สาธารณะ พระองค์ละเลยสิ่งนี้และใช้เวลาอยู่ในวัง เหตุการณ์ในรัชสมัย ในรัชสมัยของพระองค์ที่ 2 มีการทำสงครามบ่อยครั้ง มีการทำสงครามกับเวนิสเพื่อแย่ชิงไซปรัส ช่วง ค.ศ.1570-1573 รวมถึงการได้ครอบครองจังหวัดอาเจะฮ์ในหมู่เกาะอินเดียตะวันออก และผนวกประเทศตูนิเซียเป็นส่วนหนึ่งของจักรวรรดิ และยังทำสงครามกับจักรวรรดิโรมันอันศักดิ์สิทธิ์ อ้างอิง ข้อมูล Finkel, Caroline, Osman's Dream, Basic Books, 2005. บทความนี้ ประกอบด้วยข้อความจากสิ่งพิมพ์ซึ่งปัจจุบันเป็นสาธารณสมบัติ: Chisholm, Hugh, บ.ก. (1911). "Selim". สารานุกรมบริแทนนิกา (ภาษาอังกฤษ) (11th ed.). สำนักพิมพ์มหาวิทยาลัยเคมบริดจ์. อ่านเพิ่ม Ancestry of Sultana Nur-Banu (Cecilia Venier-Baffo) John Julius Norwich, A History of Venice (1989), ISBN 0-679-72197-5 แหล่งข้อมูลอื่น วิกิมีเดียคอมมอนส์มีสื่อเกี่ยวกับ สุลต่านเซลิมที่ 2 Selim II Tomb